stanford-oval/wikipedia huggingface dataset:
אלפבית פיניקי
האלפבית

לאותיות אחדות באלפבית היו מספר גרסאות שונות, לדוגמה: "תו" הייתה יכולה להיכתב גם כמעין '+' ול"חת" היו יכולים להיות גם שני "שלבים".
האות הלטינית X שאובה מעיצובהּ של האות היוונית Χ, על אף שהאות היוונית נהגית כ"כ" רפה והאות הלטינית כ"קס". ניתן לומר שהגיית האות הלטינית X ומקבילתה היוונית Ξ, שאובה מהגיית האות "סמך", אם כי זו לא אותה הגייה.
| אות> תמונה | אות> טקסט | שם | מובן | האות התואמת> אלפבית עברי | האות התואמת> אלפבית ערבי | האות התואמת> אלפבית יווני | האות התואמת> אלפבית לטיני | האות התואמת> אלפבית קירילי | תעתיק IPA |
| --- | --- | --- | --- | --- | --- | --- | --- | --- | --- |
|  | 𐤀 | אַלְף | שור ("אֶלֶף" כבפסוק: שגר אלפיך ועשתרות צאנך) | א | ﺍ | Αα | Aa | Аа | ʔ |
|  | 𐤁 | בֵּת | בית | ב | ﺏ | Ββ | Bb | Бб, Вв | b |
|  | 𐤂 | גַּמְל | מקל זריקה או גמל[דרוש מקור] | ג | ﺝ | Γγ | Cc, Gg | Гг, Ґґ | ɡ |
|  | 𐤃 | דֵלְתּ | דלת | ד | ﺩ, ذ | Δδ | Dd | Дд | d |
|  | 𐤄 | הֵה | קריאת "היי" או הלל, או חלון. | ה | ه | Εε | Ee | Ее, Єє, Ээ | h |
|  | 𐤅 | וַאוּ | וו | ו | ﻭ | Ϝϝ, Υυ | Ff, Uu, Vv, Ww, Yy | Ѵѵ, Уу, Ўў | w |
|  | 𐤆 | זַי | כלי זין | ז | ﺯ | Ζζ | Zz | Зз | z |
|  | 𐤇 | חֵת | חיץ / סולם (או חתי הפיל והממותה, או מוטות העגלה)[דרוש מקור] | ח | ﺡ, خ | Ηη | Hh | Ии, Йй | ħ |
|  | 𐤈 | טֵת | גלגל הטווייה או סמל הטוב הקדום[דרוש מקור], או שילוב של תי"ו ועי"ן. | ט | ﻁ, ظ | Θθ |   | Ѳѳ | tˁ |
|  | 𐤉 | יוֹד | יד | י | ﻱ | Ιι | Ii, Jj | Ӏі, Її, Јј | j |
|  | 𐤊 | כַּף | כף יד | כ | ﻙ | Κκ | Kk | Кк | k |
|  | 𐤋 | לַמְד | מקל (שוט - מלמד בקר) | ל | ﻝ | Λλ | Ll | Лл | l |
|  | 𐤌 | מֵם | מים | מ | ﻡ | Μμ | Mm | Мм | m |
|  | 𐤍 | נוּן | דג (ארמית נוּן) | נ | ﻥ | Νν | Nn | Нн | n |
|  | 𐤎 | סֵמְכְּ | עמוד / סמוכה (סולם סמוכות) | ס | س | Ξξ, Χχ | Xx | Ѯѯ, Хх | s |
|  | 𐤏 | עַיְן | עין | ע | ﻉ, غ | Οο, Ωω | Oo | Оо, Ѡѡ | ʕ |
|  | 𐤐 | פֵּה | פה | פ | ﻑ | Ππ | Pp | Пп | p |
|  | 𐤑 | צָדֵּה | פפירוס (צמח) או ציד (דיג בערבית) | צ | ﺹ, ض | Ϻϻ |   | Цц, Чч, Џџ | sˁ |
|  | 𐤒 | קוֹף | קוף או קוף המחט | ק | ﻕ | Φφ, Ψψ, Ϙϙ | Qq | Фф, Ѱѱ, Ҁҁ | q |
|  | 𐤓 | רוֹשׁ | ראש | ר | ﺭ | Ρρ | Rr | Рр | r |
|  | 𐤔 | שִׁין | שן | ש | ش | Σσς | Ss | Сс, Шш, Щщ | ʃ |
|  | 𐤕 | תַּאוּ | תו או תיו, כלומר סימן (X או +) | ת | ﺕ, ث | Ττ | Tt | Тт | t |
אלפביתים שהתפתחו ממנו

האלפבית העברי העתיק כמעט זהה לזה הפיניקי. האלפבית השומרוני, המשמש עד היום את השומרונים, הוא גרסה מאוחרת של אלפבית זה.
גם האלפבית הארמי הוא צאצא של האלפבית הפיניקי, שימושה של הארמית כלינגואה פרנקה במזרח התיכון גרמה לאימוצו באזורים רבים. מאוחר יותר התפצל אלפבית זה ליצירת אלפבית רבים, ביניהם האלפבית העברי המודרני, האלפבית הסורי והאלפבית הנבטי, שהיה המקור לאלפבית הערבי.
האלפבית היווני התפתח אף הוא מן האלפבית הפיניקי. היוונים שימרו את רוב הצלילים והצורות של האלפבית הפיניקי, חוץ ממעט אותיות שייצגו צלילים שלא קיימים ביוונית אותם הם הפכו לאותיות לייצוג תנועות. לשינוי זה חשיבות רבה שכן הוא מבדיל את היוונית, שפה הודו אירופאית, מהשפות השמיות, שבהן ייצוג לעיצורים בלבד.
האלפבית הקירילי התפתח מהאלפבית היווני; חלק מהאותיות הקיריליות התפתחו מאותיות גלגוליטיות, כשהאחרונות התבססו בכמה מן האותיות על צורת אותיות עברית.
גם האלפבית האיטלקי העתיק התפתח מהאלפבית היווני, וממנו התפתח האלפבית הלטיני. נראה שגם האלפבית הרוני הגרמאני התפתח מגרסה מוקדמת של האלפבית האיטלקי העתיק.
יש הסוברים כי גם האלפבית הבַרהְמי, וצאצאיו האלפביתים ההינדים, התפתחו מהאלפבית הפיניקי, ובכך האלפבית הפיניקי מהווה אבי רוב שיטות הכתיבה האלפביתיות הנהוגות כיום. יוצא דופן הוא כתב ההנגול הקוריאני, שפותח באופן יזום ואינו בעל קשר ישיר לאלפבית הפיניקי. עם זאת, יש להניח שעקרונות הכתיבה האלפביתית עמדו לנגד עיניהם של מפתחי שיטת כתב מודרנית יחסית זו.
לקריאה נוספת

Benjamin Sass, Chapter 1: "The West Semitic alphabet ca. 1150–850 BCE", The Alphabet at the Turn of the Millennium, Emery and Claire Yass Publications in Archaeology, 2005
הערות שוליים

↑  גופנים: Google Noto, Culmus
↑  תקן יוניקוד באתר Unicode Consortium
1 2 3  האותיות היווניות המקבילות לקוף, לצדה, ולוואו, קופא, סאן, ודיגמא בהתאמה, הושמטו מן האלפבית היווני בתחילת דרכו כיוון שלהן ייצגו עיצורים שנהגו ביוונית בדיוק כמו קפא, סיגמא, ואופסילון, בהתאמה.
1 2 3 4 5  האותיות הקיריליות המקבילות לוואו, טת, סמך, קוף, ועין, Ѵѵ (אִיזִ'יטְסָא), Ѳѳ (פִיטַא), Ѯѯ (קְסִי), Ҁҁ (קוֹפַּא) ו-Ѱѱ (פְּסִי), ו Ѡѡ (אומגה) בהתאמה, הושמטו מן האלפבית הקירילי כיוון שלהן ייצגו עיצורים שנהגו בקירילית בדיוק כמו Ии (אי) ו Ӏі (שלבסוף גם היא הושמטה מסיבה דומה), Фф (אֶף), צירוף האותיות кс, ו Кк (קָא) (וצירוף האותיות пс), ו Оо (אוֹ) בהתאמה.
↑  על פי השורש העברי ט-ו-ה. בכנענית עתיקה סיומת הנקבה הייתה לעיתים ת' במקום ה', כמו בשורש ט-ו-ה.

Albright, William F. (1969). The Proto-Sinaitic Inscriptions and Their Decipherment. Harvard University Press.
↑  אם כי הטענה שהעיצורים הנחציים היו מסודקים במקורם קצת מחלישה מההשערה.[דרוש מקור][מפני ש...]
↑  Jastrow's dictionary
↑  אולי סירת הדיג
| כתב עברי |
| --- | --- | --- |
| מערכות אלפבית | אלפבית פרוטו-כנעני • אלפבית פיניקי • אלפבית עברי עתיק  • אלפבית ארמי • אלפבית עברי |  |
| וריאציות של אלפבית עברי | כתב רש"י • כתב סת"ם • כתב רהוט • סוליטריאו |  |
| שונות | כתיב עברי • ליטון של עברית • טעמי המקרא • אותיות מנצפ"ך • גרש • אם קריאה • הגיית העברית • גימטריה |  |
| ניקוד | ניקוד טברני • ניקוד בבלי • ניקוד ארץ־ישראלי • ניקוד ארצישראלי-טברני • ניקוד שומרוני • ניקוד העברית בת ימינו • כתיב מלא |  |
| גופנים עבריים | דוד • אריאל • פרנק-ריהל • קורן • מרים • נרקיס • חיים • דרוגולין • הדסה • הצבי • כתב רש"י • סת"ם • שלום • ירושלמי • וילנא • אלף |  |
| אלפבית עברי | א • ב • ג • ד • ה • ו • ז • ח • ט • י • כ • ל • מ • נ • ס • ע • פ • צ • ק • ר • ש • ת |  |
| שפות הנכתבות בכתב עברי | עברית • ארמית • יידיש • ערבית יהודית • לאדינו |  |
אסטלת כלמו של המלך הארמי כלמו מהמאה ה-9 לפנה"ס, כתובה בפיניקית באלפבית פיניקי
האגדה של קורה – פרקים

האגדה של קורה (באנגלית: The Legend of Korra) היא סדרת אנימציה אמריקאית הנוצרה על ידי מייקל דנטה דימרטינו ובריאן קונייצקו. הסדרה שודרה לראשונה בערוץ ניקלודיאון ב־14 באפריל 2012. הסדרה מתייחסת לכל עונה כאל "ספר". כל "ספר" נקרא על שם ההתמודדות העיקרית שקורה נאלצת להתמודד איתה באותה עונה. העונה הראשונה של התוכנית כוללת 12 פרקים, השנייה 14, ושתי העונות האחרונות כללו 13 פרקים כל אחת.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 12 | 12 | 14 באפריל 2012 | 23 ביוני 2012 |
|  | 2 | 14 | 14 | 13 בספטמבר 2013 | 22 בנובמבר 2013 |
|  | 3 | 13 | 13 | 27 ביוני 2014 | 22 באוגוסט 2014 |
|  | 4 | 13 | 13 | 3 באוקטובר 2014 | 19 בדצמבר 2014 |
תקציר העלילה

הסדרה מתרחשת בעידן תעשייתי שבו כבר קיימים כלי רכב יבשתיים ואוויריים - מכוניות וספינות אוויר בנוסף לשכלול כלי התעבורה הימיים - ספינות, ספינות מלחמה ומשחתות. במהלך חיו של אווטאר אַנְג, נבנתה עיר בשם "רפאבליק סיטי" (באנגלית: Republic City), שבה אנשים מכל האומות חיים יחדיו. עלילת הסדרה מתמקדת באווטאר החדשה, אווטאר קֹורָה, כשפית מים בת 17 משבט המים הדרומי, המורה שלה טנזן וחבריה - מאקו, בולין, אסאמי סאטו. בכל עונה ישנה עלילה אחת עם אנטגוניסט חדש ולא עלילות משנה עם עלילה אחת ברקע.
פרקים > ספר 1: אוויר

|  מספר פרק (בסדרה) |  מספר פרק (בעונה) |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  קוד שידור |  מספר צפיות במיליונים |
| --- | --- | --- | --- | --- | --- | --- | --- | --- |
| 1 | 1 | Welcome to Republic City | ברוכה הבאה לרפאבליק סיטי | יואקים דוס סנטוס וקי יון ריו | מייקל דנטה דימרטינו ובריאן קונייצקו | 14 באפריל 2012 | 101 | 4.55 |
| 2 | 2 | A Leaf in the Wind | עלה ברוח | יואקים דוס סנטוס וקי יון ריו | מייקל דנטה דימרטינו ובריאן קונייצקו | 14 באפריל 2012 | 102 | 4.55 |
| 3 | 3 | The Revelation | ההתגלות | יואקים דוס סנטוס וקי יון ריו | מייקל דנטה דימרטינו ובריאן קונייצקו | 21 באפריל 2012 | 103 | 3.55 |
| 4 | 4 | The Voice in the Night | קולות בלילה | יואקים דוס סנטוס וקי יון ריו | מייקל דנטה דימרטינו ובריאן קונייצקו | 28 באפריל 2012 | 104 | 4.08 |
| 5 | 5 | The Spirit of Competition | רוח התחרות | יואקים דוס סנטוס וקי יון ריו | מייקל דנטה דימרטינו ובריאן קונייצקו | 5 במאי 2012 | 105 | 3.78 |
| 6 | 6 | And the Winner Is... | והמנצח הוא | יואקים דוס סנטוס וקי יון ריו | מייקל דנטה דימרטינו ובריאן קונייצקו | 12 במאי 2012 | 106 | 3.88 |
| 7 | 7 | The Aftermath | התוצאות | יואקים דוס סנטוס וקי יון ריו | מייקל דנטה דימרטינו ובריאן קונייצקו | 19 במאי 2012 | 107 | 3.45 |
| 8 | 8 | When Extremes Meet | כשהפכים נפגשים | יואקים דוס סנטוס וקי יון ריו | מייקל דנטה דימרטינו ובריאן קונייצקו | 2 ביוני 2012 | 108 | 2.98 |
| 9 | 9 | Out of the Past | מתוך העבר | יואקים דוס סנטוס וקי יון ריו | מייקל דנטה דימרטינו ובריאן קונייצקו | 9 ביוני 2012 | 109 | 3.58 |
| 10 | 10 | Turning the Tides | גאות ושפל | יואקים דוס סנטוס וקי יון ריו | מייקל דנטה דימרטינו ובריאן קונייצקו | 16 ביוני 2012 | 110 | 3.54 |
| 11 | 11 | Skeletons in the Closet | שלדים בארון | יואקים דוס סנטוס וקי יון ריו | מייקל דנטה דימרטינו ובריאן קונייצקו | 23 ביוני 2012 | 111 | 3.68 |
| 12 | 12 | Endgame | סוף משחק | יואקים דוס סנטוס וקי יון ריו | מייקל דנטה דימרטינו ובריאן קונייצקו | 23 ביוני 2012 | 112 | 3.68 |
פרקים > ספר 2: רוחות

|  מספר פרק (בסדרה) |  מספר פרק (בעונה) |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  קוד שידור |  מספר צפיות במיליונים |
| --- | --- | --- | --- | --- | --- | --- | --- | --- |
| 13 | 1 | Rebel Spirit | רוח המרד | קולין הק | מייקל דנטה דימרטינו ובריאן קונייצקו. כתיבה נוספת: טים הדריק | 13 בספטמבר 2013 | 113 | 2.60 |
| 14 | 2 | The Southern Lights | אורות הדרום | איאן גרהאם | מייקל דנטה דימרטינו ובריאן קונייצקו. כתיבה נוספת: טים הדריק | 13 בספטמבר 2013 | 114 | 2.60 |
| 15 | 3 | Civil Wars, Part 1 | מלחמות אזרחים, חלק א' | קולין הק | מייקל דנטה דימרטינו ובריאן קונייצקו. כתיבה נוספת: טים הדריק | 20 בספטמבר 2013 | 115 | 2.19 |
| 16 | 4 | Civil Wars, Part 2 | מלחמות אזרחים, חלק ב' | איאן גרהאם | מייקל דנטה דימרטינו ובריאן קונייצקו. כתיבה נוספת: טים הדריק | 27 בספטמבר 2013 | 116 | 2.38 |
| 17 | 5 | Peacekeepers | משכיני השלום | קולין הק | טים הדריק | 4 באוקטובר 2013 | 117 | 1.10 |
| 18 | 6 | The Sting | העוקץ | איאן גרהאם | ג'ושוע המילטון | 11 באוקטובר 2013 | 118 | 1.95 |
| 19 | 7 | Beginnings, Part 1 | התחלות, חלק א' | קולין הק | מייקל דנטה דימרטינו | 18 באוקטובר 2013 | 119 | 1.73 |
| 20 | 8 | Beginnings, Part 2 | התחלות, חלק ב' | איאן גרהאם | טים הדריק | 18 באוקטובר 2013 | 120 | 1.73 |
| 21 | 9 | The Guide | ההדרכה | קולין הק | ג'ושוע המילטון | 1 בנובמבר 2013 | 121 | 2.47 |
| 22 | 10 | A New Spiritual Age | עידן רוחני חדש | איאן גרהאם | טים הדריק | 8 בנובמבר 2013 | 122 | 2.22 |
| 23 | 11 | Night of a Thousand Stars | ליל אלף הכוכבים | קולין הק | ג'ושוע המילטון | 15 בנובמבר 2013 | 123 | 1.87 |
| 24 | 12 | Harmonic Convergence | מיזוג הרמוני | איאן גרהאם | טים הדריק | 15 בנובמבר 2013 | 124 | 1.87 |
| 25 | 13 | Darkness Falls | אפלה יורדת | קולין הק | ג'ושוע המילטון | 22 בנובמבר 2013 | 125 | 2.09 |
| 26 | 14 | Light in the Dark | אור באפלה | איאן גרהאם | מייקל דנטה דימרטינו | 22 בנובמבר 2013 | 126 | 2.09 |
פרקים > ספר 3: שינוי

|  מספר פרק (בסדרה) |  מספר פרק (בעונה) |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  קוד שידור |  מספר צפיות במיליונים |
| --- | --- | --- | --- | --- | --- | --- | --- | --- |
| 27 | 1 | A Breath of Fresh Air | שאיפת אוויר | מלכיאור צוויאר | טים הדריק | 27 ביוני 2014 | 201 | 1.50 |
| 28 | 2 | Rebirth | התחדשות | קולין הק | ג'ושוע המילטון | 27 ביוני 2014 | 202 | 1.50 |
| 29 | 3 | The Earth Queen | הכירו את המשפחה | איאן גרהאם | טים הדריק | 27 ביוני 2014 | 203 | 1.29 |
| 30 | 4 | In Harm's Way | בסכנה | מלכיאור צוויאר | ג'ושוע המילטון | 11 ביולי 2014 | 204 | 1.19 |
| 31 | 5 | The Metal Clan | שבט המתכת | קולין הק | מייקל דנטה דימרטינו | 11 ביולי 2014 | 205 | 1.19 |
| 32 | 6 | Old Wounds | פצעים ישנים | איאן גרהאם | קייטי מאטילה | 18 ביולי 2014 | 206 | 1.18 |
| 33 | 7 | Original Airbenders | כשפי אוויר אמיתיים | מלכיאור צוויאר | טים הדריק | 18 ביולי 2014 | 207 | 1.28 |
| 34 | 8 | The Terror Within | האימה שבפנים | קולין הק | ג'ושוע המילטון | 25 ביולי 2014 | 208 | 1.33 |
| 35 | 9 | The Stakeout | המארב | איאן גרהאם | מייקל דנטה דימרטינו | 1 באוגוסט 2014 | 209 | 1.08 |
| 36 | 10 | Long Live the Queen | תחי המלכה | מלכיאור צוויאר | טים הדריק | 8 באוגוסט 2014 | 210 | לא זמין |
| 37 | 11 | The Ultimatum | האולטימטום | קולין הק | ג'ושוע המילטון | 15 באוגוסט 2014 | 211 | לא זמין |
| 38 | 12 | Enter the Void | החלל הריק | איאן גרהאם | מייקל דנטה דימרטינו | 22 באוגוסט 2014 | 212 | לא זמין |
| 39 | 13 | Venom of the Red Lotus | רעל הלוטוס האדום | מלכיאור צוויאר | טים הדריק וג'ושוע המילטון | 22 באוגוסט 2014 | 213 | לא זמין |
פרקים > ספר 4: איזון

|  מספר פרק (בסדרה) |  מספר פרק (בעונה) |  שם הפרק באנגלית |  שם הפרק בעברית |  בימוי | כתיבה |  תאריך שידור מקורי |  קוד שידור |
| --- | --- | --- | --- | --- | --- | --- | --- |
| 40 | 1 | After All These Years | אחרי כל השנים האלה | קולין הק | ג'ושוע המילטון | 3 באוקטובר 2014 | 214 |
| 41 | 2 | Korra Alone | קורה לבדה | איאן גרהאם | מייקל דנטה דימרטינו | 10 באוקטובר 2014 | 215 |
| 42 | 3 | The Coronation | ההכתרה | מלכיאור צוויאר | טים הדריק | 17 באוקטובר 2014 | 216 |
| 43 | 4 | The Calling | הקריאה | קולין הק | קייטי מאטילה | 24 באוקטובר 2014 | 217 |
| 44 | 5 | Enemy at the Gates | האויב בשער | איאן גרהאם | ג'ושוע המילטון | 31 באוקטובר 2014 | 218 |
| 45 | 6 | The Battle of Zaofu | הקרב על זאופו | מלכיאור צוויאר | טים הדריק | 7 בנובמבר 2014 | 219 |
| 46 | 7 | Reunion | שוב ביחד | קולין הק | מייקל דנטה דימרטינו | 14 בנובמבר 2014 | 220 |
| 47 | 8 | Remembrances | זיכרונות | מייקל דנטה דימרטינו | ג'ושוע המילטון, קייטי מאטילה וטים הדריק | 21 בנובמבר 2014 | 221 |
| 48 | 9 | Beyond the Wilds | מעבר לכל דמיון | איאן גרהאם | ג'ושוע המילטון | 28 בנובמבר 2014 | 222 |
| 49 | 10 | Operation Beifong | המשימה בייפונג | מלכיאור צוויאר | טים הדריק | 5 בדצמבר 2014 | 223 |
| 50 | 11 | Kuvira's Gambit | הפתיחה של קובירה | קולין הק | ג'ושוע המילטון | 12 בדצמבר 2014 | 224 |
| 51 | 12 | Day of the Colossus | יומו של הענק | איאן גרהאם | טים הדריק | 19 בדצמבר 2014 | 225 |
| 52 | 13 | The Last Stand | תחנה אחרונה | מלכיאור צוויאר | מייקל דנטה דימרטינו | 19 בדצמבר 2014 | 226 |
ראו גם

ברוכה הבאה לרפאבליק סיטי
אווטאר - פרקים
האגדה של קורה - דמוית
בית בורבון

| --- | --- |

סמל שושלת בורבון, וסמל צרפת בתקופת הרסטורציה.
 
 מדינה:     דוכסות בורבון  ממלכת נווארהממלכת נווארה,  ממלכת צרפת ממלכת צרפת,  ספרד ממלכת ספרד,   ממלכת שתי הסיציליות,  לוקסמבורג הדוכסות הגדולה של לוקסמבורג,   דוכסות פארמה.
 בית האב:  השושלת הקפטינגית
 תארים:  הרשימה: מלך נווארה  מלך צרפת  מלך ספרד  דוכס אורליאן  דוכס ונדום  דוכס בורבון  דוכס פארמה  מלך שתי הסיציליות  הדוכס הגדול של לוקסמבורג  דוכס סביליה
 מייסד:  רובר, רוזן קלרמון
 השליט האחרון:  צרפת ונווארה: שארל העשירי המונרכיה של יולי: לואי פיליפ דוכסות פארמה: רוברטו הראשון ממלכת שתי הסיציליות: פרנצ'סקו השני
 ראש הבית הנוכחי:  בצרפת ונווארה: נתון בוויכוח לואיס אלפונסו, דוכס אנז'ו  הנסיך ז'אן, דוכס ונדום בספרד: פליפה השישי, מלך ספרד בפארמה: הנסיך קרלוס, דוכס פארמה בשתי הסיציליות: נתון בוויכוח קרלוס, דוכס קלבריה  קרלו, דוכס קסטרו
 תקופת השושלת:  1272 – בצרפת ונווארה: 1830: מהפכת יולי  1848: אביב העמים דוכסות פארמה 1859: סיפוח על ידי ממלכת סרדיניה ממלכת שתי הסיציליות 1861: איחוד איטליה
 אתניות:  צרפתים, ספרדים, איטלקים, לוקסמבורגים
 ענפים:  רשימה: בית בורבון-אנז'ו (בספרד) בית בורבון-שתי הסיציליות  בית בורבון-פארמה  בית אורליאן בית אורליאן-בראגנסה  בית קונדה
בית בורבון (צרפתית: Bourbon, ספרדית: Borbón, איטלקית: Borbone) הוא שמה של שושלת אשר בניה שולטים דה יורה בארצות רבות באירופה. תחילתה של השושלת מתוארכת לתחילת המאה ה-13 עם התחברותה הראשונה למשפחת המלוכה הצרפתית. עם השנים, הפכה שושלת בורבון לאחת ממשפחות השלטון החזקות ביותר באירופה, כאשר בניה מולכים בצרפת, בספרד, בדרום איטליה, בנווארה (מדינה בצפון ספרד) וכן במספר דוכסויות ברחבי היבשת.
מקורותיו של בית בורבון

עד לאמצע המאה ה-13 היו בני בורבון משפחת אצולה מעוטת חשיבות בקרב האצולה הצרפתית הבכירה. בשנת 1268, עם נישואיה של בת המשפחה ביאטריס מבורגונדי לרובר, רוזן קלרמון, בנו השישי של מלך צרפת לואי התשיעי, החלה המשפחה צוברת מעמד של משפחה חשובה המקורבת לשלטון. בנם של ביאטריס ורובר, לואי, קיבל בשנת 1327 את התואר דוכס בורבון. בני המשפחה, שהוסיפו להחזיק בתואר דוכס בורבון, התערו במהלך השנים עם משפחות אצולה צרפתיות אחרות, ביניהן דוכסות ונדום. ענף בורבון-ונדום של המשפחה הניב את ראשון בניה להיות מלך, דבר אשר התרחש בשנת 1555 במדינת נווארה, ולאחר מכן גם בצרפת, עם עלייתו של אנרי הרביעי (אנרי דה בורבון) לכס המלכות.
מלכות בית בורבון בצרפת נמשכה ברצף עד לשנת 1793, השנה בה הוצא להורג לואי ה-16. בשנת 1814 חודשה מלכות בית בורבון בצרפת עם הגלייתו של נפוליאון ועלייתו לשלטון של לואי ה-18 אשר ביצע את הרסטורציה לשלטון המשפחה במדינה. השליט הצרפתי האחרון לבית בורבון היה שארל העשירי אשר התפטר מתפקידו בשנת 1830.
צאצאיו של הענף הצרפתי לבית בורבון הגיעו עם השנים למלוך גם במדינות אחרות באירופה. פליפה החמישי החל את מלכות בית בורבון בספרד, מלכות אשר נמשכה בין השנים 1808-1700, 1868-1813, 1931-1875. מלכה הנוכחי של ספרד אף הוא צאצא של שושלת בורבון אשר מלכותה בספרד נתחדשה בשנת 1975 עם סיומה של הרודנות של פרנקו.
מהענף הספרדי של המשפחה התפצלה גם שושלות מלכים בסיציליה, בנאפולי, בפארמה ובלוקסמבורג.
מלכי בית בורבון בצרפת

אנרי הרביעי, הגדול 1610-1589
לואי השלושה עשר, הצודק 1643-1610
לואי הארבעה עשר, מלך השמש 1715-1643
לואי החמישה עשר, האהוב 1774-1715
לואי השישה עשר 1793-1774
לואי השבעה עשר (לא מלך בפועל בשל גילו הצעיר) 1795-1793
עם תום המהפכה הצרפתית ושלטונו של נפוליאון בצרפת חזרו בני המשפחה למלוך במדינה:
לואי השמונה עשר 1824-1814
שארל העשירי 1830-1824
ראשי בית בורבון לאחר נפילת המונרכיה*:
לואי-אנטואן, דוכס אנגולם* 1844-1836
אנרי, רוזן שאמבור* 1883-1844
מלכי בית בורבון בצרפת > ראשות בית בורבון נתונה בוויכוח 1883-היום > הענף הלגיטימי

חואן, רוזן מונטיסון* 1883-1887
קרלוס, דוכס מדריד* 1887-1909
חיימה, דוכס מדריד 1909-1931
אלפונסו קרלוס, דוכס סן חיימה* 1936-1931
אלפונסו השלושה עשר, מלך ספרד 1941-1936
האינפנטה חיימה, דוכס סגוביה* 1975-1941
אלפונסו, דוכס אנז'ו וקדיס* 1989-1975
לואיס אלפונסו, דוכס אנז'ו* 1989-כיום.
מלכי בית בורבון בצרפת > ראשות בית בורבון נתונה בוויכוח 1883-היום > הענף האורליאני

הנסיך פיליפ, רוזן פריז* 1883–1894
פיליפ, דוכס אורליאן* 1894–1926
הנסיך ז'אן, דוכס גיז 1926–1940
אנרי, רוזן פריז* 1940–1999
אנרי, רוזן פריז* 1999–2019
הנסיך ז'אן, דוכס ונדום* 2019–כיום.
(*התארים המובאים לאחר השם, הם תוארי כבוד, והם אינם מוכרים רשמית על ידי אף מדינה בעולם)
במהפכת יולי 1830 עלה לשלטון בצרפת המלך לואי פיליפ אשר השתייך לענף האורליאני של המשפחה. לואי פיליפ מלך בצרפת בין השנים 1848-1830 עד לכינון הרפובליקה השנייה שהביאה את הקץ על שלטונם של בני בורבון במדינה.
לאחר התמוטטות האימפריה של נפוליאון השלישי בשנת 1870, הוצע ליורש העצר המלכותי לשוב ולקבל לידיו את המלכות בצרפת. יורש העצר התנה את שיבתו לכס המלוכה בזניחה של סמלה החדש של המדינה - הטריקולור והשבתו על כנו של סמלה הישן, סמלו של בית בורבון. האספה הלאומית הצרפתית סירבה לותר על סמל המדינה החדש, ובחרה להקים את הרפובליקה הצרפתית השלישית, שתהווה שלטון זמני עד למותו של יורש העצר והעברת זכויות המלוכה לאחיו אשר השתוקק לקבל לידיו את המלכות, וזאת מבלי לדרוש את שינוי הסמל. אולם, יורש העצר הוסיף לחיות יותר מעשור לאחר הקמת הרפובליקה, ובזמן שעבר עברה דעת הקהל במדינה לתמוך בשלטון הרפובליקה, כיוון שהוא שלטון "המפצל פחות את העם".
מלכי בית בורבון בממלכת שתי הסיציליות

פרדיננדו הראשון 1815-1825
פרנצ'סקו הראשון 1825-1830
פרדיננדו השני 1830-1859
פרנצ'סקו השני 1859-1861
מלכי בית בורבון בממלכת שתי הסיציליות > ראשי ענף בורבון שתי הסיציליות לאחר נפילת הממלכה*

פרנצ'סקו השני, מלך שתי הסיציליות 1894-1861
הנסיך אלפונסו, רוזן קזרטה* 1934-1894
הנסיך פרדיננדו פיו, דוכס קלבריה* 1960-1934
מלכי בית בורבון בממלכת שתי הסיציליות > ראשות ענף בורבון שתי הסיציליות נתונה בוויכוח 1960-היום > הענף הנפוליטני

הנסיך רניירי, דוכס קסטרו* 1966-1960
הנסיך פרדיננדו, דוכס קסטרו* 2008-1966
הנסיך קרלו, דוכס קסטרו* 2008-היום.
מלכי בית בורבון בממלכת שתי הסיציליות > ראשות ענף בורבון שתי הסיציליות נתונה בוויכוח 1960-היום > הענף הספרדי

האינפנטה אלפונסו, דוכס קלבריה* 1964-1960
האינפנטה קרלוס, דוכס קלבריה* 1964-2015.
האינפנטה פדרו, דוכס קלבריה* 2015-היום.
(*התארים המובאים לאחר השם, הם תוארי כבוד, והם אינם מוכרים רשמית על ידי אף מדינה בעולם)
בית בורבון שתי הסיציליות הוא ענף בשושלת בורבון שמוצאו בבית בורבון הספרדי.
מקורותיו של בית בורבון בממלכת שתי הסיציליות נמצאים בממלכת סיציליה במאה ה-13, כאשר שארל הראשון, מלך נאפולי וסיציליה לבית קאפה (אשר ממנו יצאה שושלת בורבון) הומלך למלך נאפולי לאחר שניצח בקרב בנוונטו את המלך מנפרד מבית הוהנשטאופן. אך עם זאת לאחר המרד הסיציליאנים הווספארים גורשו הקפטיאנים מסיציליה, ובמקומם הומלכו מלכי אראגון כמלכי סיציליה.
לאחר המרד התפצלה ממלכת סיציליה לשתיים: בדרום חצי האי האיטלקי קמה ממלכת נאפולי, ואילו באי סיציליה, התקיימה ממלכת סיציליה כחלק מכתר אראגון. ממלכת סיציליה המשיכה להיות תחת מלכי אראגון מבית טראסטמרה, ולאחר 1492 גם תחת מלכי ספרד.
ממלכת נאפולי מצידה, התקיימה תחת הקפטינגים בגלגולים שונים (אנז'ו, אנז'ו-דוראסו, וולואה-אנז'ו) עד לשנת 1442, בה כתוצאה מירושה הממלכה עברה לידה של בית טראסטמרה הספרדי, ולאחר מכן כאשר בית הבסבורג ירש אותו בספרד, אז גם ממלכת נאפולי עברה לידי בית הבסבורג.
לאחר מלחמת הירושה הפולנית עברה ממלכת נאפולי לידי בית בורבון הספרדי, בשליטתו של קרלו הרביעי, מלך נאפולי, ואחר עלותו לשלטון בספרד לידי בנו פרדיננדו הרביעי, מלך נאפולי.
לאחר תקופת השליטה הקצרה של בית בונפרטה בנאפולי, במהלכה אוחדו ממלכת נאפולי, וממלכת סיציליה לממלכת שתי הסיציליות, תחת שלטונו של פרדיננדו הראשון, מלך שתי הסיציליות שייסד את הענף של בורבון-שתי הסיציליות בממלכת שתי הסיציליות.
בשנת 1861 בעקבות מסע האלף בראשותו של ג'וזפה גריבלדי בא הסוף על ממלכת שתי הסיציליות, כאשר איטליה כולה אוחדה תחת שליטתו של בית סבויה מפיימונטה-סרדיניה.
דוכסי בית בורבון בלוקסמבורג

שארלוט (נולדה ב-1896) ויתרה על כיסאה ב-1964 לטובת בנה ז'אן
ז'אן (נולד ב-1920) ויתר על כיסאו לטובת בנו ב-2000
אנרי (נולד בשנת 1955)
תארים אחרים שהחזיקו בני המשפחה

מלכי סיציליה
מלכי נאפולי
דוכסי בורבון
דוכסי מונפנסייר
דוכסי ונדום
דוכסי אורליאן
נסיכי קונדה
נסיכי קונטי
דוכסי פרמה
ראו גם

מלכי צרפת
מלכי ספרד
ממלכת שתי הסיציליות
סמל ספרד ובמרכזו סמל שושלת בורבון
סמל ממלכת שתי הסיציליות עם הסמל של שושלת בורבון במרכז
הזמר במסכה (תוכנית טלוויזיה בלגית)

| --- | --- |
 מבוסס על:  Masked Singer
 שיר הנושא:  "Who Are You" של The Who
 סוגה:  תוכנית מציאות
 מנחים:  ינס דנדונקר (עונה 3–הווה) נילס דסטדסבדר (עונות 1–2)
 שופטים:  טיין אמברכטס (עונה 3–הווה) רות ביקמנס (עונות 2, 4) אליזבת לוסי באטן (עונה 4) ארון בלומרט (עונה 4) אריק ואן לואי (עונה 4) בוריס ואן סברן (עונה 4) ורוניק דה קוק (עונה 4) פרנסס לפבור (עונה 4) ג'ולי ואן דן סטין (עונות 1–3) קארן דמן (עונות 1–3) אנדי פילמן (עונות 2–3) קווין יאנסנס (עונות 2–3) בארט קנארטס (עונה 3) ינס דנדונקר (עונות 1–2)
 זוכים:  מלכה – סנדרה קים (עונה 1) גברת חתלתולה – קאמיל (עונה 2) קוסם – ארון בלומרט (עונה 3) לברדודל – פרנסיסקו שוסטר (עונה 4)
 ארץ מקור:  בלגיה בלגיה
 שפות:  הולנדית
 מספר עונות:  3
 מספר פרקים:  42 (נכון לעונה 4)
 תוכנית מקור:  Masked Singer
 הפקה
 מפיקים בפועל:  אוליבייר דפרז
 חברת הפקה:  Fremantle Belgium
 טכניקת צילום:  Multi-camera
 אורך פרק:  80+ דקות
 שידור
 רשת שידור:  VTM
 פורמט (קול):  סטריאו
 תקופת שידור מקורית:  18 בספטמבר 2020 – הווה
 קישורים חיצוניים
 דף התוכנית ב-IMDb
 
הזמר במסכה (בהולנדית: The Masked Singer) היא תוכנית מציאות בלגית המשודרת ב"VTM" ומבוססת על התוכנית האמריקאית "Masked Singer" של רשת FOX, שהיא בעצמה מבוססת על הזיכיון הבינלאומי הדרום-קוריאני "King of Masked Singer".
פורמט

הסדרה הבלגית עקבה אחר הפורמט של הגרסה הדרום קוריאנית שעליה התבססה.
הסדרה הייתה תחרות שירה. המתמודדים היו צריכים לשיר ולבצע שירים, ולהתחרות בדו-קרב זה מול זה. הקהל באולפן יכול להצביע להופעה הטובה ביותר, ולתת לזמר הזה מעבר לסיבוב הבא. זמרים שהפסידו בדו-קרב נאלצו להתמודד שוב מול חבר הפאנל וקהל האולפן, עד שנשאר זמר אחד. הזמר הזה נאלץ לעזוב את התחרות.
הזמרים היו רעולי פנים. הזמרים לא לבשו רק מסכות אלא תחפושות שנעשו במיוחד המסתירות את פניהם וגופם לחלוטין.
זהותו האמיתית של הזמר הוסתרה והזמר קיבל זהות חדשה של התחפושת שלבש. הזמרים נראו כמו הדמות, התנהגו כמו הדמות ונקראו בתור הדמות. קולו של הזמר הוחלף לקול הדמויות באמצעות מחליף קול. רק במהלך מופע השירה ניתן היה לשמוע את קולו האמיתי של הזמר.
הסדרה הייתה משחק ניחושים. השופטים והקהל הביתי היו צריכים לנחש את זהותם האמיתית של הזמרים רעולי הפנים. לאורך הסדרה, הם קיבלו רמזים לזהות על ידי הרמזים שהזמר נתן במהלך המיני-סרטים המוקלטים מראש או לאחר הופעתו. לפעמים היו רמזים חבויים בתחפושות.
צוות > עונה ראשונה

חברי פאנל העונה הראשונה של התוכנית היו הקומיקאי ינס דנדונקר, שדרית הרדיו ג'ולי ואן דן סטין והזמרת קארן דמן, אליהם הצטרף נילס דסטדסבדר כמנחה. בכל פרק, ישב בפאנל חבר נוסף ששימש כאורח: הזמר שון דונדט בפרק הראשון והשמיני; השחקנית לין דינדיאבל בפרק השני; השחקן גוגה באול בפרק השלישי; הזמרת אינגבורג בפרק הרביעי; הזמרת לאורה טסורו בפרק החמישי; הדוגמן וינסנט באניק בפרק השישי; והשחקנית לייז פרין בפרק השביעי.